ddrg/super_eurlex huggingface dataset:
(21)

Komisjoni järjekindel tava finantssektori kartelliasjades on mitte määrata müügiväärtuse asendusväärtust kauplemistegevuse netotulu või finantstegevuse puhaskasumi alusel. Need meetodid kajastavad kauplemiskasumit, mis on tasaarveldatud kauplemiskahjumiga (mis võivad ettevõtjati märkimisväärselt erineda ning ei pruugi olla proportsionaalsed kauplemismahu ja -väärtusega) ning on võrreldavad kauplemistegevusest saadava kasumi mõõtmisega, mitte ei kujuta endast trahvide arvutamise suuniste kohase müügiväärtuse asjakohast asendusväärtust. Selle asemel on asjakohane kasutada müügiväärtuse konkreetse asendusväärtuse arvutamise lähtealusena nende USA dollarites emiteeritud SSA võlakirjade tinglikku mahtu ja väärtust, millega pooled kauplesid kartellikokkuleppes osalemise perioodil.
(8)

Ajavahemikus 2007. aasta jaanuarist 2011. aasta novembrini suhtles rühm Euroopa riigivõlakirjadega kauplejaid omavahel isiklikult telefoni, kiirsõnumite ja püsivate jututubade kaudu. Püsivad jututoad on mitmepoolsed kohtumispaigad, kus osalejad ei viibi füüsiliselt kohal ega suhtle suuliselt, vaid suhtlevad üksteisega rühmale saadetud kiirsõnumite kaudu, mis on kõigile kättesaadavad ja millele kõik saavad reageerida. Püsiv jututuba kujutab endast pidevat konverentsi, kus saab osaleda „ainult kutsega“, mis tähendab, et osalemine on piiratud kutsutud liikmetega, kellel on automaatne juurdepääs täisvestlus(t)ele.
(25)

Trahvide määramise suuniste punktis 28 on sätestatud, et juhul kui ettevõtja paneb sama või sarnase rikkumise toime uuesti pärast seda, kui komisjon või liikmesriigi konkurentsiasutus on avastanud aluslepingu artikli 101 või 102 rikkumise ettevõtja poolt, suurendatakse põhisummat kuni 100 % iga kindlakstehtud rikkumise kohta.
(14)

Erandkorras vähendas komisjon iga kartelli puhul trahvisummat 5 %, et võtta arvesse menetluse märkimisväärselt pikka kestust ja asjaomase juhtumiga seotud erilisi asjaolusid. Trahve vähendati pärast käibest 10 % moodustava piirangu kohaldamist eesmärgiga tagada, et see avaldaks mõju kõigile adressaatidele määratud trahvidele.
Ärakuulamise eest vastutava ametniku lõpparuanne (1)

Juhtum AT.40023 – Piiriülene juurdepääs tasulistele televisiooniteenustele – Kehtetuks tunnistamine

(EMPs kohaldatav tekst)

(2021/C 184/06)

Äriühingutele The Walt Disney Company, The Walt Disney Company Limited, Comcast Corporation, Universal Studios International B.V., Universal Studios Limited, Sony Group Corporation, CPT Holdings Inc., Colgems Productions Limited, Warner Media LLC, Warner Bros. International Television Distribution Inc. Sky Limited ja Sky UK Limited (edaspidi üheskoos „pooled“) adresseeritud otsuse eelnõu käsitleb komisjoni 2019. aasta otsuse kehtetuks tunnistamist juhtumis AT.40023 – Piiriülene juurdepääs tasulistele televisiooniteenustele (edaspidi „2019. aasta otsus“), (2) millega muudeti teatavad kohustused pooltele siduvaks.

21. jaanuaril 2021 saatis konkurentsi peadirektoraat pooltele kirja, teatades neile, et kavatseb teha ettepaneku, et komisjon tunnistaks 2019. aasta otsuse kehtetuks ja vabastaks järelevalve eest vastutavad usaldusisikud kohustusest jälgida kohustuste täitmist (edaspidi „21. jaanuari 2021. aasta kiri“), võttes arvesse kohtuasjas C-132/19 P (3) tehtud otsust, millega tühistati komisjoni 2016. aasta otsuses (juhtum AT.40023 – Piiriülene juurdepääs tasulistele televisiooniteenustele) (4)sätestatud kohustused, mis olid sisuliselt identsed 2019. aasta otsuses sätestatud kohustustega. 21. jaanuari 2021. aasta kirjas kutsuti pooli üles esitama 5. veebruariks 2021 märkused 2019. aasta otsuse võimaliku kehtetuks tunnistamise kohta. Ükski pool ei esitanud 2019. aasta otsuse kehtetuks tunnistamise kohta vastuväiteid.

Olen seisukohal, et kõnealuse juhtumi puhul oli kõigi poolte menetlusõiguste tõhus kasutamine tagatud.

Brüssel, 18. märts 2021. Wouter WILS

(1) Vastavalt Euroopa Komisjoni presidendi 13. oktoobri 2011. aasta otsuse 2011/695/EL ärakuulamise eest vastutava ametniku ülesannete ja pädevuse kohta teatavates konkurentsimenetlustes (ELT L 275, 20.10.2011, lk 29) artiklitele 16 ja 17.

(2) Komisjoni 7. märtsi 2019. aasta otsus, mis käsitleb Euroopa Liidu toimimise lepingu artikli 101 ja EMP lepingu artikli 53 kohast menetlust (juhtum AT.40023 – Piiriülene juurdepääs tasulistele televisiooniteenustele), C(2019) 1772 final (ELT C 132, 9.4.2019, lk 8).

(3) Kohtuasi C-132/19 P - Groupe Canal + vs. komisjon, EU:C:2020:1007

(4) Komisjoni 26. juuli 2016. aasta otsus, mis käsitleb Euroopa Liidu toimimise lepingu artikli 101 ja EMP lepingu artikli 53 kohast menetlust (juhtum AT.40023 – Piiriülene juurdepääs tasulistele televisiooniteenustele), C(2016) 4740 final (ELT C 437, 25.11.2016, lk 5).
(1)

Otsused käsitlevad teatavate arvutimängude piiriülese müügi piiranguid Euroopa Majanduspiirkonnas (EMP). Need on adresseeritud järgmistele juriidilistele isikutele: — Focus Home Interactive S.A. (edaspidi „Focus Home“), juhtum AT.40413 – Focus Home; — Koch Media GmbH (Austria), Koch Media GmbH (Saksamaa) ja Koch Media Ltd (need kolm koos edaspidi „Koch Media“), juhtum AT.40414 – Koch Media; — ZeniMax Media Inc., ZeniMax Europe Ltd. ja Bethesda Softworks LLC (need kolm koos edaspidi „ZeniMax“), juhtum AT.40420 – ZeniMax; — Bandai Namco Holdings Inc. ja Bandai Namco Entertainment Europe S.A.S. (need kaks koos edaspidi „Bandai Namco“), juhtum AT.40422 – Bandai Namco; — Capcom Co., Ltd, Capcom USA, Inc. ja CE Europe Ltd. (need kaks koos edaspidi „Capcom“), juhtum AT.40424 – Capcom, ja — Valve Corporation (edaspidi „Valve“), juhtumid AT.40413 – Focus Home, AT.40414 – Koch Media, AT.40420 – ZeniMax, AT.40422 – Bandai Namco ja AT.40424 – Capcom.
6)

otsuse eelnõu, mis on adresseeritud ettevõtjatele Capcom Co., Ltd, Capcom USA, Inc. ja CE Europe Ltd. (need kaks koos edaspidi „Capcom“), juhtum AT.40424 – Capcom.
(14)

Seetõttu on teenused, mille puhul komisjon on seisukohal, et osaliste vahel ei olnud potentsiaalset konkurentsi konkurentsikeelu klausli kohaldamise ajal, järgmised. A) Telefónica puhul: (i) võrgutaristule (füüsilise) juurdepääsu hulgimüük (LLU); (ii) universaalteenused; (iii) digitaalse operatiivraadioside süsteemi (SIRDEE) teenused; ja (iv) teatavad teenused, mis on osa Telefónica osutatavatest püsisideteenused avalikes kohtades (makseteenused, defibrillaatorite müük ja välireklaamilahenduste rentimine). B) Pharoli puhul: (i) võrgutaristule (füüsilise) juurdepääsu hulgimüük (LLU); (ii) digitaaltelevisiooni ringhäälinguteenuste hulgimüük; ja (iii) maapealse analoogtelevisiooni ringhäälinguteenuste hulgimüük.
(16)

Neli kokkuleppemenetluse poolt tunnistasid, et selline ulatuslik ja korduv aktuaalse või tulevikku puudutava tundliku teabe vahetamine toimus järgmiste kirjutamata reeglite alusel: i) osalevad kauplejad kogunevad privaatsesse jututuppa STG Lads, et avaldada ja vahetada kauplemispäeva jooksul teavet; ii) teavet saanud kauplejad ei avalda jututoas vahetatud teavet teistele konkureerivatele kauplejatele väljaspool privaatset jututuba; iii) vahetatud teavet võidakse kasutada osalevate kauplejate huvides, sealhulgas selleks, et leida sobivaid võimalusi kooskõlastamiseks ning iv) kõnealust teavet ei kasutata seda jaganud kauplejate kahjuks (koos edaspidi „vaikiv kokkulepe“). Credit Suisse ei tunnistanud vaikiva kokkuleppe olemasolu.
(14)

Selle asemel, et nende parameetrite alal sõltumatult konkureerida, mõjutasid osalenud kauplejate turuotsuseid nende konkurentide positsioonid, kavatsused ja piirangud. Käesolevas otsuses käsitletav teabevahetus hõlmas järgmist: (a) teabevahetus, milles avaldati klientide täitmist ootavate korralduste üksikasju ja milles osalevad kauplejad arutasid vabalt oma klientide täitmist ootavate korralduste konfidentsiaalseid andmeid (näiteks klientide tingimuslike tehingukorralduste realiseerimise tase, klientide fikseeritud kursiga seotud korralduste maht ja vahetute korraldustega klientide tüüp või nimi). See teave suurendas jututoa liikmete jaoks nende kauplemistegevuse läbipaistvuse taset, aitas osalevatel kauplejatel teha edasisi turuotsuseid ning leida võimalusi kauplemise kooskõlastamiseks; (b) teabevahetus, mille käigus avaldati kauplejate avatud riskipositsioonid, mis võisid anda osalejatele aimu üksteise võimalikust riskimaandamistegevusest. Kauplejad said teavet, mis võis olla nende järgnevate kauplemisotsuste jaoks asjakohane teatavate minutite jooksul või kuni selle info asendas järgmine teabevahetus. Lisaks võimaldas teave osalevatel kauplejatel leida võimalusi tegevuse kooskõlastamiseks, eriti loobumise kaudu; (c) teabevahetus, mille käigus avaldati olemasolev või kavandatud müügi- ja ostuhinna vahe, mis paljastas hinnavahe, mida kauplejad pakkusid konkreetsete valuutapaaride ja -koguste puhul. Osalevad kauplejad olid selle teabe tõttu kindlamad, milliseid hindu pakkuda ja kuidas edaspidi hindu kujundada. Teave võis ka aidata kooskõlastada teatavate tehingute hinnavahet ja mõjutada üldist hinda, mida kliendid valuutaga kauplemisel maksid; (d) teabevahetus, mille käigus avaldati tol hetkel toimuva või kavandatud kauplemistegevuse muud üksikasjad ja osalevad kauplejad jagasid eespool nimetatud tundlikku äriteavet ning mis aitas osalevatel kauplejatel teha edasisi otsuseid ja leida võimalusi kauplemise kooskõlastamiseks.
Arvamus, mille konkurentsi piiravaid kokkuleppeid ja turgu valitsevat seisundit käsitlev nõuandekomitee esitas 30. novembril 2021 peetud koosolekul kokkuleppemenetluse otsuse eelnõu kohta juhtumis COMP/AT.40135 – FOREX (Sterling Lads) Raportöör: Portugal

(EMPs kohaldatav tekst)

(2022/C 185/03)

Nõuandekomitee (13 liikmesriiki) nõustub komisjoniga, et kokkuleppemenetluse otsuse eelnõus käsitletav konkurentsivastane tegevus (s.o teabevahetus, loobumine ja vaikiv kokkulepe) kujutab endast ettevõtjatevahelisi kokkuleppeid ja/või kooskõlastatud tegevust ELi toimimise lepingu artikli 101 ja EMP lepingu artikli 53 tähenduses.

2.

Nõuandekomitee (13 liikmesriiki) nõustub komisjoniga, et kokkuleppemenetluse otsuse eelnõus osutatud ettevõtjad on osalenud ELi toimimise lepingu artikli 101 ja EMP lepingu artikli 53 ühes ja pidevas rikkumises, nagu on kokkuleppemenetluse otsuse eelnõus kirjeldatud.
8.

Osa kokkuleppemenetluse pooltest küsis, kas nad kutsutakse osalema suulisel ärakuulamisel, mida soovis kokkuleppemenetluses mitteosalev pool vastuses 24. juuli 2018. aasta vastuväidetele (edaspidi „suuline ärakuulamine“), või taotles kutset. Ärakuulamise eest vastutav ametnik lükkas need taotlused tol ajal tagasi, lähtudes a) kokkuleppemenetluse läbiviimist käsitleva teatise sätetest, milles on ette nähtud, et kokkuleppemenetluse pooled kinnitavad, et nad ei kavatse taotleda suulist ärakuulamist, ning b) määrusele (EÜ) nr 773/2004 vastavast suulise ärakuulamise eesmärgist, milleks on võimaldada pooltel väljendada komisjoni menetluses oma seisukohti ja aidata komisjonil jõuda oma menetluse lõpus õige otsuseni.
12.

Osa kokkuleppemenetluse pooltest küsis, kas nad kutsutakse osalema esimesel suulisel ärakuulamisel, või taotles kutset. Ärakuulamise eest vastutav ametnik lükkas need taotlused tol ajal tagasi, lähtudes a) kokkuleppemenetluse läbiviimist käsitleva teatise sätetest, milles on ette nähtud, et kokkuleppemenetluse pooled kinnitavad, et nad ei kavatse taotleda suulist ärakuulamist, ning b) määrusele (EÜ) nr 773/2004 vastavast suulise ärakuulamise eesmärgist, milleks on võimaldada pooltel väljendada komisjoni menetluses oma seisukohti ja aidata komisjonil jõuda oma menetluse lõpus õige otsuseni.
Arvamus, mille konkurentsi piiravaid kokkuleppeid ja turgu valitsevat seisundit käsitlev nõuandekomitee esitas 30. novembril 2021 peetud koosolekul tavamenetluse otsuse eelnõu kohta juhtumis AT.40135 – FOREX (Sterling Lads)

Raportöör: Portugal

(2022/C 185/06)

Nõuandekomitee (13 liikmesriiki) nõustub komisjoniga, et tavamenetluse otsuse eelnõus käsitletav konkurentsivastane tegevus (s.o teabevahetus) kujutab endast ettevõtjatevahelisi kokkuleppeid ja/või kooskõlastatud tegevust ELi toimimise lepingu artikli 101 ja EMP lepingu artikli 53 tähenduses.

2.

Nõuandekomitee (13 liikmesriiki) nõustub komisjoniga, et tavamenetluse otsuse eelnõus osutatud ettevõtja on osalenud ELi toimimise lepingu artikli 101 ja EMP lepingu artikli 53 ühes ja pidevas rikkumises, nagu on tavamenetluse otsuse eelnõus kirjeldatud.
(4)

Esialgse hinnangu kohaselt võivad nii võrgujagamislepingud kui ka mobiilsidevõrgu teenuste leping piirata konkurentsi, rikkudes ELi toimimise lepingu artikli 101 lõiget 1. Komisjon on esialgu seisukohal, et võrgujagamislepingud (koos mobiilsidevõrgu teenuste lepinguga) vähendavad konkreetses turuolukorras võrgujagamislepingute osaliste suutlikkust ja stiimuleid teha võrgutaristusse teatavaid investeeringuid ühepoolselt ning seega ka nende võimalust teha iseseisvaid otsuseid konkurentsi ja innovatsiooni alal, võtta kasutusele just neile sobiv tehnoloogia ja pakkuda eristuvaid tooteid. See aga võib kahjustada T-Mobile’i ja O2 suutlikkust ja stiimuleid konkureerida Tšehhi Vabariigi mobiilsideteenuste jae- ja hulgimüügiturul, mis omakorda kitsendab valikut, piirab teenuste kvaliteeti ja pidurdab innovatsiooni.
Konkurentsi piiravaid kokkuleppeid ja turgu valitsevat seisundit käsitleva nõuandekomitee 4. juuli 2022. aasta koosolekul esitatud arvamus juhtumit AT.40305 – võrgu jagamine – tšehhi vabariik käsitleva otsuse eelnõu kohta

Raportöör: Itaalia

(EMPs kohaldatav tekst)

(2022/C 452/03)

Nõuandekomitee (12 liikmesriiki) nõustub komisjoniga, et menetluse võib lõpetada nõukogu määruse (EÜ) nr 1/2003 artikli 9 lõike 1 kohase otsusega, nagu on kirjeldatud otsuse eelnõus.

(3)

Nõuandekomitee (12 liikmesriiki) nõustub komisjoniga, et pakutud kohustused on sobivad, vajalikud ja proportsionaalsed ning tuleks muuta õiguslikult siduvaks, nagu on sätestatud otsuse eelnõus. Poolt hääletas 11 liikmesriiki. Erapooletuks jäi üks liikmesriik.
Ärakuulamise eest vastutava ametniku lõpparuanne (1)

Juhtum AT.40305 – Võrgu jagamine – Tšehhi Vabariik

(EMPs kohaldatav tekst)

(2022/C 452/04)

1.

Käesolev aruanne on seotud nõukogu määruse (EÜ) nr 1/2003 (2) artikli 9 lõike 1 kohase kohustusi käsitleva otsuse eelnõuga (edaspidi „otsuse eelnõu“), mis on adresseeritud ettevõtjatele O2 Czech Republic a.s. (edaspidi „O2“) ja CETIN a.s. (edaspidi „CETIN“) ning nende emaettevõtjale PPF Group NV (edaspidi „PPF“), samuti ettevõtjale T-Mobile Czech Republic a.s. (edaspidi „TMCZ“) ja selle emaettevõtjale Deutsche Telekom AG (edaspidi „DT“) (3).
17.

Otsuse 2011/695/EL artikli 16 kohaselt uurisin, kas otsuse eelnõus käsitletakse ainult vastuväiteid, mille kohta pooltel oli võimalus esitada oma seisukohad. Leian, et nii see tõesti on.
(13)

Trahvide kindlaksmääramisel võttis komisjon arvesse Conserve Italia kartellikokkuleppega hõlmatud konserveeritud köögiviljade keskmist müüki Euroopa Majanduspiirkonnas ajavahemikul 2000–2013, asjaolu, et hindu kooskõlastavad ja turge jagavad kokkulepped kuuluvad konkurentsi kõige enam kahjustavate tegurite hulka, rikkumise kestust, asjaolu, et rikkumine hõlmas kogu Euroopa Majanduspiirkonda ja et see viidi täielikult ellu, ning neile teguritele lisati summa, millega pärssida ettevõtjate valmisolekut hinnakokkulepetes osalemiseks.
(15)

Lisaks tagavad uued teabevahetussüsteemile Insurance Link juurdepääsu kriteeriumid ühelt poolt teabevahetussüsteemile Insurance Link juurdepääsu taotlemise läbipaistvuse ja teiselt poolt teiste liikmesriikide kindlustusandjate ja nende esindajate mittediskrimineeriva kohtlemise. Esialgses analüüsis tõstatatud probleemi, et Insurance Ireland käsitleb juurdepääsutaotlusi teatavate taotlejate puhul meelevaldselt ja diskrimineerivalt, võimaldavad lahendada kohustused, mis on seotud teabevahetussüsteemile Insurance Link juurdepääsu taotlemise korraga, eelkõige see, et luuakse taotluste menetleja roll, moodustatakse kindlustusseltside liidu Insurance Ireland nõukogu allkomitee, mille ainus ülesanne on läbi vaadata juurdepääsu andmisest keeldumise juhtumid, ja asutatakse järelevalvekomitee, mis hakkab viimase astme sõltumatu organina läbi vaatama teabevahetussüsteemile Insurance Link juurdepääsu võimaldamisest keeldumise juhtumeid.
Konkurentsi piiravaid kokkuleppeid ja turgu valitsevat seisundit käsitleva nõuandekomitee 20. juuni 2022. aasta koosolekul esitatud arvamus juhtumit „AT.40511 - Insurance Ireland: kindlustusnõuete andmebaas ja juurdepääsutingimused“ käsitleva otsuse eelnõu kohta

Raportöör: Läti

(EMPs kohaldatav tekst)

(2022/C 335/08)

Nõuandekomitee (12 liikmesriiki) nõustub komisjoniga, et menetluse võib lõpetada nõukogu määruse (EÜ) nr 1/2003 artikli 9 lõike 1 kohase otsusega, nagu on kirjeldatud otsuse eelnõus.

(3)

Nõuandekomitee (12 liikmesriiki) nõustub komisjoniga, et pakutud kohustused on sobivad, vajalikud ja proportsionaalsed ning tuleks muuta õiguslikult siduvaks, nagu on sätestatud otsuse eelnõus.
OTSUS LÕPETADA AMETLIK UURIMISMENETLUS, SEST LIIKMESRIIK ON OMA TEATE TAGASI VÕTNUD

Riigiabi — Poola

(Euroopa Liidu toimimise lepingu artiklid 107–109)

ELi toimimise lepingu artikli 108 lõike 2 kohane komisjoni teadaanne – Teate tagasivõtmine

Riigiabi SA.51987 (2019/C) (ex 2018/N) – Poola – Kaugküttevõrk – Tarnobrzeg; SA.52084 (2019/C) (ex 2018/N) – Kaugküttevõrk – Ropczyce; SA.52238 (2019/C) (ex 2018/N) – Kaugküttevõrk – Lesko; SA.54236 (2019/C) (ex 2019/N) – Kaugküttevõrk – Dębica; SA.55273 (2019/C) (ex 2019/N) – Kaugküttevõrk – Ustrzyki Dolne

(EMPs kohaldatav tekst)

(2021/C 473/12)

Komisjon on otsustanud lõpetada ELi toimimise lepingu artikli 108 lõike 2 kohase, 25. oktoobril 2019. aastal (1) alustatud ametliku uurimismenetluse eespool nimetatud meetmete suhtes, võttes arvesse, et Poola on 21. aprillil 2020 ja 11. juunil 2021 oma teated tagasi võtnud.

(1) Komisjoni otsus juhtumites SA.51987 (2019/C) (ex 2018/N) – Poola – Kaugküttevõrk – Tarnobrzeg; SA.52084 (2019/C) (ex 2018/N) – Kaugküttevõrk – Ropczyce; SA.52238 (2019/C) (ex 2018/N) – Kaugküttevõrk – Lesko; SA.54236 (2019/C) (ex 2019/N) – Kaugküttevõrk – Dębica; SA.55273 (2019/C) (ex 2019/N) – Kaugküttevõrk – Ustrzyki Dolne (ELT C 411, 6.12.2019, lk 6).
Euroopa Liidu Teataja C 273 , 09/09/1997 Lk 0003 - 0003



Komisjoni teatis viite- ja diskontomäärade kehtestamise meetodi kohta (97/C 273/03) (EMPs kohaldatav tekst) (Käesolev teatis asendab varasemad teatised viite- ja diskontomäärade kehtestamise meetodi kohta, eelkõige komisjoni 10. augusti 1996. aasta teatise [1]) Et teostada järelevalvet riigiabi üle, nagu seda nõuab EÜ asutamisleping, kasutab komisjon mitmesuguseid näitajaid, sealhulgas viite- ja diskontomäärasid. Neid määrasid kasutatakse mitme osamaksena välja makstava abi toetusekvivalendi mõõtmiseks ning laenude intressitoetuseskeemidest tuleneva abielemendi arvutamiseks. Neid kasutatakse ka de minimis-reegli rakendamise [2] ning ebaseadusliku abi tagasimaksmise [3] puhul. Viitemäärad peaksid kajastama eri liikmesriikides keskmise ja pika tähtajaga (viis kuni kümme aastat) hariliku tagatisega laenudelt võetavat keskmist intressimäära. Komisjon on otsustanud asendada praegu kehtiva viitemäärade süsteemi ning kasutada selle asemel süsteemi, mille aluseks on viieaastased pankadevaheliste vahetustehingute intressimäärad pluss preemia. Alates 1. augustist 1997 määratakse viitemäärad kindlaks järgmiselt: - kõikide liikmesriikide, välja arvatud Itaalia, Portugali ja Kreeka puhul määratakse soovituslik määr kindlaks viieaastase pankadevaheliste vahetustehingute intressimäärana, millele lisandub 0,75 punkti (75 baaspunkti) suurune preemia. Itaalia ja Portugali puhul määratakse soovituslik määr kindlaks viieaastase pankadevaheliste vahetustehingute intressimäärana vastavas vääringus, millele lisandub 200 baaspunkti suurune preemia. Kreeka puhul määratakse soovituslik määr kindlaks üheaastase pankadevahelise intressimäära (Athibor) alusel (drahmides), millele lisandub 300 baaspunkti suurune preemia; - viitemäär loetakse võrdseks eelnenud septembris, oktoobris ja novembris registreeritud soovituslike intressimäärade keskmisega, - viitemäära kohandatakse aasta jooksul uuesti, kui see erineb enam kui 15 % võrra soovituslike intressimäärade keskmisest viimase kolme kuu jooksul, mille kohta on andmed. Samuti tuleks silmas pidada, et: - sel viisil kindlaks tehtud viitemäär on baasmäär, mida võib suurendada erilise riskiga olukordades (näiteks raskustes ettevõte või pankade poolt harilikult nõutava tagatise puudumine). Sellistel juhtudel võib preemia olla 400 baaspunkti või rohkem, kui ükski eraõiguslik pank ei oleks sarnast laenu andma nõustunud, - komisjon jätab õiguse kasutada teatavate juhtude läbivaatamisel viieaastasest pankadevaheliste vahetustehingute intressimäärast lühemat (nt üheaastane Libor) või pikemat baasmäära (näiteks kümneaastaste võlakirjade intressimäär), - juhtudel, kus viieaastase pankadevaheliste vahetustehingute intressimäära kohta andmed puuduvad, võetakse baasmääraks viieaastaste riigi võlakirjade tulususe määr, millele lisandub 25 baaspunkti suurune preemia. Komisjon teeb viitemäärad teatavaks Internetis, järgmisel aadressil: http://europa.eu.int/en/comm/dg04/aid/tauxref.htm [1] EÜT C 232, 10.8.1996, lk 10. [2] EÜT C 68, 6.3.1996, lk 9. [3] EÜT C 156, 22.6.1995, lk 5. --------------------------------------------------
Komisjoni teatis

uurimis- ja arendustegevusele antavat riigiabi käsitleva ühenduse raamistiku läbivaatamise kohta

(2001/C 78/15)

(EMPs kohaldatav tekst)

Uurimis- ja arendustegevusele antavat riigiabi käsitleva ühenduse raamistiku [1] punktis 9 sätestatakse, et "komisjon vaatab raamistiku läbi viie aasta pärast. Ta võib ka igal ajal otsustada koostöös liikmesriikidega seda muuta, kui see osutub vajalikuks konkurentsipoliitikaga seotud põhjustel või muude ühenduse poliitikate ja rahvusvaheliste kohustuste arvessevõtmiseks."

Komisjon vaatab hetkel läbi uurimis- ja arendustegevusele antavat riigiabi käsitlevat ühenduse raamistikku. Et anda aega läbivaatuse lõpuleviimiseks, on komisjon otsustanud seni, kui avaldatakse uued uurimis- ja arendustegevuseks antavat riigiabi käsitlevad normid, või hiljemalt 30. juunini 2002, kohaldada praegust raamistikku.

Komisjon kutsub kõiki huvitatud isikuid üles esitama kommentaare seoses küsimustega, mida tuleks läbivaatuse käigus arvesse võtta. Kommentaarid peavad saabuma kahe kuu jooksul alates käesoleva teatise avaldamisest ning need tuleb saata järgmisel aadressil:

Euroopa Ühenduste Komisjon

Konkurentsipoliitika peadirektoraat

Üldpoliitika- ja kooskõlastusdirektoraat

Rue de la Loi/Wetstraat 200

B-1049 Brüssel

Faks: (32-2) 296 98 13.

[1] EÜT C 45, 17.2.1996, lk 5, muudetud komisjoni teatisega uurimis- ja arendustegevusele antavat riigiabi käsitleva ühenduse raamistiku muutmise kohta, EÜT C 48, 13.2.1998, lk 2.

--------------------------------------------------